кодекс (Code civil);
 —
 в Ирландия: правилата, които позволяват компетентността да се определи чрез връчване на документа за образуване на производството на ответника при временното му пребиваване в Ирландия;
 —
 в Италия: член 2 и член 4, параграфи 1 и 2 от Кодекса за гражданското съдопроизводство (Codice di procedura civile);
 —
 в Люксембург: членове 14 и 15 от Гражданския кодекс (Code civil);
 —
 в Нидерландия: член 126, параграф 3 и член 127 от Кодекса за гражданското съдопроизводство (Wetboek van Burgerlij ke Rechtsvordering);
 —
 в Обединеното кралство: правилата, които позволяват компетентността да се определи чрез:
 a)
 връчването на ответника на документа за образуване на производството при временното му пребиваване в Обединеното кралство; или
 б)
 наличието в рамките на Обединеното кралство на имущество, което принадлежии на ответника; или
 в)
 задържане от ищеца на имущество, намиращо се в Обединеното кралство.“
 Член 5
 1. Следните разпоредби заменят, в текста на френски език, член 5, точка 1 от Конвенцията от 1968 г.:
 „1. en matière contractuelle, devant le tribunal du lieu où l'obligation qui sert de base à la demande a été ou doit être exécutée;“.
 2. Следните разпоредби заменят член 5, точка 1 от Конвенцията от 1968 г., в текста на нидерландски език:
 „1. ten aanzien van verbintenissen uit overeenkomst: voor het gerecht van de plaats, waar de verbintenis, die aan de eis ten grondslag ligt, is uitgevoerd of moet. worden uitgevoerd;“.
 3. Следните разпоредби заменят член 5, точка 2 от Конвенцията от 1968 г.:
 „2. при дела, свързани с издръжка — в съдилищата по местоживеенето или обичайното местопребиваване на кредитора на издръжката, а ако делото е свързано с производство относно гражданско състояние — в съда, който според своето право е компетентен да разглежда такива дела, освен ако тази компетентност се определя единствено от гражданството на една от страните;“.
 4. Следният текст се добавя към член 5 от Конвенцията от 1968 г.:
 „6. в качеството му на учредител, доверител или бенефициер на доверителен фонд, създаден по силата на закона или чрез писмен акт, или създаден устно и доказан с писмени доказателства — в съдилищата на договарящата държава, в която се намира седалището на фонда;
 4.7. по отношение на спор относно изплащането на възнаграждение, изискано във връзка със спасяването на товар или навло — в съдилищата, в обсега на чиято компетентност въпросният товар или навло:
 а)
 са задържани, за да се обезпечи това плащане; или
 б)
 е трябвало да бъдат задържани, но е дадена гаранция или друго обезпечение;
 Настоящата разпоредба се прилага единствено при условие че се твърди, че ответникът има права върху товара или навлото, или е имал такива права по време на спасяването.“
 Член 6
 Към дял II, раздел 2 от Конвенцията от 1968 г. се добавя следният член:
 „Член 6a
 Когато по силата на тази конвенция съд на договаряща държава е компетентен по дела за отговорност, свързана с експлоатацията на кораб, този съд или всеки друг съд, който го замества за тази цел според вътрешното право на тази държава, е компетентен и по искове за ограничаване на тази отговорност.“
 Член 7
 Следният